《一萼红 秋海棠》
清代·姚燮

太凄然。是谁家紫玉，埋梦古墙边。剪蓼分根，揉绒作叶，消受荒月凉烟。

枉丹染、蜀鹃恨泪，问旧井、谁觅丽华钿。薄质桃花，小魂豆蔻，楚楚娟娟。

一样天生丽质，妒华清春醉，绮烛么弦。露夜零蛩，风晨冷蝶，还肯来与相怜。

苦难乞、东皇赐宠，有怨女、抱病负髫年。试看灵芸玉壶，剩唾红嫣。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。